จุมภฏ รวยเจริญทรัพย์

จุมภฏ รวยเจริญทรัพย์ หรือ ต้นโก๋แก่ (เกิด วันที่ 23 มกราคม 2515) เป็นนักธุรกิจ และผู้กำกับชาวไทย ปัจจุบันดำรงตำแหน่งกรรมการผู้จัดการบริหารโรงงานโก๋แก่
จุมภฏ รวยเจริญทรัพย์ หรือที่คนรู้จักในชื่อเล่น “ต้น” เกิดและเติบโตในบรรยากาศที่ผสมผสานระหว่างความเป็นธุรกิจและความคิดสร้างสรรค์ เขาได้แสดงออกถึงความสามารถและความหลงใหลในสิ่งที่ทำมาตั้งแต่ในวัยเยาว์ ซึ่งต่อมากลายเป็นแรงบันดาลใจในการก้าวสู่โลกธุรกิจและศิลปะภาพยนตร์
วัยเยาว์และการศึกษา.
จุมภฏ รวยเจริญทรัพย์ สำเร็จการศึกษาระดับมัธยมศึกษาจากสถาบันอันเก่าแก่และมีชื่อเสียงอย่าง โรงเรียนอัสสัมชัญ (อัสสัมชัญบางรัก) หลังจากสำเร็จการศึกษาในประเทศไทย จุมภฏ รวยเจริญทรัพย์ ได้เดินทางไปศึกษาต่อในระดับอุดมศึกษา ใน ต่างประเทศ โดยได้ไปศึกษาที่ มหาวิทยาลัยชิลเลอร์ แคมบัส กรุงลอนดอน ประเทศอังกฤษ (ปัจจุบันปิดทำการไปแล้ว) จากนั้นก็ย้ายไปแคมบัส กรุงปารีส ประเทศฝรั่งเศส ซึ่งการศึกษาทั้งสองที่ได้ เปิดโลกทัศน์ให้เขาได้สัมผัสกับวัฒนธรรมและแนวคิดใหม่ ๆ 
เส้นทางธุรกิจกับ "โก๋แก่".
ปัจจุบัน จุมภฏ รวยเจริญทรัพย์ ดำรงตำแหน่งในฐานะกรรมการผู้จัดการของบริษัท “โรงงานแม่รวย” ซึ่งเป็นที่รู้จักในการผลิตถั่วหลากชนิด ภายใต้แบรนด์ “โก๋แก่” ซึ่งเป็นแบรนด์ที่ได้รับความนิยมและอยู่คู่กับคนไทยมาอย่างยาวนาน ด้วยบทบาทผู้นำ คุณจุมภฏจึงเป็นส่วนสำคัญในการขับเคลื่อนและพัฒนาธุรกิจให้เติบโตอย่างต่อเนื่อง 
แนวคิดและแรงบันดาลใจในวงการภาพยนตร์.
นอกจากความสำเร็จในธุรกิจแล้ว จุมภฏ รวยเจริญทรัพย์ ยังมีอีกหนึ่งความสนใจนั่นคือ ความรักในภาพยนตร์ โดยมีภาพยนตร์เรื่อง Night on Earth (1991) ของผู้กำกับชื่อดัง Jim Jarmusch เป็นจุดเริ่มต้นสำคัญที่จุดประกายความฝันและความรู้สึกที่อยากจะสร้างสรรค์ผลงานภาพยนตร์ขึ้นมา จากความประทับใจจากเรื่องราวและสไตล์การเล่าเรื่องของภาพยนตร์ ได้กลายเป็นแรงบันดาลใจให้กับเขาอย่างลึกซึ้งในการอยากที่จะลงมือสร้างสรรค์ผลงานในมุมมองของตนเอง 
นอกจากนี้ จุมภฏ รวยเจริญทรัพย์ ยังได้รับแรงบันดาลใจด้านภาพยนตร์จากผู้กำกับภาพยนตร์ที่มีสไตล์โดดเด่นอีกหลายท่าน เช่น Tod Browning, Krzysztof Kieslowski, Ingmar Bergman, Louis Malle, Kim Ki-duk, David Cronenberg 
จุมภฏ รวยเจริญทรัพย์ ได้ก่อตั้งค่ายหนังโก๋ฟิล์ม ในปี 2008 โดยเริ่มจากการทำภาพยนตร์สั้น ภาพยนตร์แนวทดลองต่างๆ อย่างหลากหลาย จนมาถึงปี 2009 จึงได้สร้างภาพยนตร์ เรื่อง มันส์...ทำเรื่อง MUN…Z  HAPPEN และออกฉายครั้งแรกในโรงภาพยนตร์ปี 2009 
ถัดมาภาพยนตร์เรื่อง SURREAL ได้ออกฉายในปี 2014 และได้รับรางวัลจากต่างประเทศ อาทิ อาทิ Gold Award Winner จาก Documentary & Short International Movie Award 2015 (Jakarta Indonesia),Winner Best Comedy Scene และ Best Foreign Film จาก 11th Annual Action On Film International Film Festival and Writers' Event 2015 (CA, USA),Best Foreign Film Nominated จาก Sanford international Film Festival 2015 , Depth of Field International Film Festival Competition 2015, Rugged Phoenix Underground Film Festival 2015 เป็นต้น 
ค่ายหนังโก๋ฟิล์มได้ออกภาพยนตร์เรื่อง “RESEMBLANCE ปรากฏการณ์” ในปี 2023 เป็นภาพยนตร์นอกกระแสที่ใช้งบในการสร้างสูง และได้นักแสดงที่มีชื่อเสียงอย่าง อนันดา เอเวอร์ริ่งแฮม มาเป็นนักแสดงนำ ภาพยนตร์เรื่องนี้ได้รับการคัดเลือกอย่างเป็นทางการให้เข้าฉายที่ต่างประเทศใน 2 เทศกาลใหญ่คือ International New York Film Festival และ Richmond International Film Festival 
จากนั้นในปี 2025 ได้ออกฉายภาพยนตร์เรื่อง JENNY, I LOVE YOU กับค่ายหนัง ปลาเป็นว่ายทวนน้ำ กับผู้กำกับ บุญส่ง  นาคภู่ 
นอกจากการทำภาพยนตร์แล้ว จุมภฏ ยังได้ทำ PROJECT ภาพยนตร์ ANIMATION ที่มี MASCOT สินค้าโก๋แก่เป็นตัวเอกด้วย และได้รับรางวัลมากมายจากการประกวดในเวทีต่างประเทศ 
ภาพยนตร์ ANIMATION มีดังนี้ 
- PARKING WAR 
- NAT AT THE MUSEUM
- SELFIE
- KOH AWAY
- SPACE ODYSSEY
- KOH GO WEST          
แนวคิดสร้างสรรค์ต่อวงการภาพยนตร์ไทย.
จุมภฏ รวยเจริญทรัพย์ มีแนวคิดที่น่าสนใจต่อ ภาพยนตร์นอกกระแส, ภาพยนตร์อินดี้, ภาพยนตร์อาร์ต ของประเทศไทยว่า เขาอยากเห็นภาพยนตร์อาร์ตของประเทศไทย ก้าวไปสู่จุดที่เป็นกึ่งกลาง ระหว่างความเป็นศิลปะและการเล่าเรื่องที่เข้าถึงง่าย เขาเชื่อว่าการสร้างสรรค์ภาพยนตร์อาร์ตที่ไม่ทิ้งการเล่าเรื่อง จะเป็นการสร้างความแปลกใหม่ และอาจทำให้ผู้ชมกลุ่มใหม่ๆ หันมาสนใจ และเปิดใจให้กับภาพยนตร์แนวนี้มากยิ่งขึ้น 
นอกจากนี้ จุมภฏ รวยเจริญทรัพย์ ยังเห็นความสำคัญของการสนับสนุนผู้สร้างภาพยนตร์ที่กล้าที่จะเดินทางคนละเส้นทางกับตลาดภาพยนตร์กระแสหลัก อาทิ เจ้ย–อภิชาติพงศ์ วีระเศรษฐกุล, เบิ้ล-นนทวัฒน์ นำเบญจพล, ใหม่–อโนชา สุวิชากรพงศ์ และเป็นเอก รัตนเรือง ผู้ซึ่งนำเสนอโลกทัศน์และรูปแบบการเล่าเรื่องใหม่ ๆ ให้กับวงการภาพยนตร์ไทย ในขณะเดียวกัน เขาก็ผลักดันให้มีการนำเข้าภาพยนตร์ต่างประเทศหลากหลายแนวเข้าฉายในประเทศไทย เพื่อเปิดโอกาสให้ผู้ชมได้สัมผัสมุมมองศิลปะ และเทคนิคการสร้างภาพยนตร์ที่แตกต่างออกไปจากที่เคยรับชมตามตลาด นั่นจึงเป็นส่วนหนึ่งในแนวทางของ จุมภฏ รวยเจริญทรัพย์ ที่จะรังสรรค์ “กลางทาง” ระหว่างศิลปะและความบันเทิงได้อย่างสมดุล และสร้างสรรค์ยิ่งขึ้นในวงการภาพยนตร์ไทยต่อไป 
ผลงานภาพยนตร์.
"เหยื่อ" (Victim หรือ Sur-Real ชื่อในการประกวด) 
"ใต้ดิน" (Underground หรือ Sur-Luck ชื่อในการประกวด) 
"ความรักทำให้ฝรั่งตาบอด" (Love is Blindness หรือ Sur-Love ชื่อในการประกวด)
"ช่องว่าง" (Space)
"ถึงคุณเมย์" (To May)
"เส้นชัย" (Finish Line)
"เท่ห์โคตร" (So Cool)
"ยาพิษ" (Poison)
รางวัลที่ได้รับ.
Gold Award Winner จาก Documentary & Short International Movie Award 2015 (Jakarta Indonesia) 
Best Foreign Film Nominated จาก Sanford international Film Festival 2015 
Winner Best Comedy Scene และ Best Foreign Film จาก 11th Annual Action On Film International Film Festival and Writers' Event 2015 (CA, USA)
Rugged Phoenix Underground Film Festival 2015, USA.